VENDIM
Nr.  207, datë 4.3.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSIONI I SHESHIT TË TEPELENËS DHE HYRJES SË KALASË SË TEPELENËS”

Në mbështetje të nenit 100 të Kushtetutës, të neneve 5, pika 1, 20 e 21,  të     ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Zhvillimit Urban, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksioni i sheshit të Tepelenës dhe hyrjes së Kalasë së Tepelenës”. 
2. Shpronësimi të bëhet në favor të bashkisë Tepelenë. 
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë “truall” dhe “objekt” me një vlerë të përgjithshme prej 7 362 156.4 (shtatë milionë e treqind e gjashtëdhjetë e dy mijë e njëqind e pesëdhjetë e gjashtë pikë katër) lekësh. 
4. Vlera totale e shpronësimit, prej 7 362 156.4 (shtatë milionë e treqind e gjashtëdhjetë e dy mijë e njëqind e pesëdhjetë e gjashtë pikë katër) lekësh, të përballohet nga fondi i shpronësimeve, në llogarinë e shpronësimeve në Bankën e Shqipërisë, ndërsa shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i Ministrisë së Zhvillimit Urban. 
5. Shpronësimi të fillojë në datën 4.3.2015. 
6. Pronarët e listës, që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë bashkisë Tepelenë. 
7. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Tepelenë, brenda 30 ditëve, nga data e miratimit të këtij vendimi, në bashkëpunim me bashkinë Tepelenë, të fillojnë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit, të miratuar, dhe të bëjnë kalimin e pronësisë, për pasuritë e shpronësuara, në favor të shtetit. 
8. Zyra Vendore e Regjistrimit të Pasurive të Paluajtshme Tepelenë të pezullojë të gjitha transaksionet me pasuritë e shpronësuara, deri në momentin që do të realizohet procesi i hedhjes së gjurmës së projektit mbi hartën treguese të regjistrimit, si dhe kalimi i pronësisë, për pasuritë e shpronësuara. 
9. Ngarkohen Ministria e Financave, Ministria e Zhvillimit Urban, Zyra Qendrore e Regjistrimit të Pasurive të Paluajtshme, Zyra Vendore e Regjistrimit të Pasurive të Paluajtshme Tepelenë dhe bashkia Tepelenë për zbatimin e këtij vendimi.
	 Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


TABELA E PASURIVE Që SHPRONËSOHEN Që PREKEN NGA ZBATIMI I PROJEKTIT 
"Rikonstruksioni i sheshit të Tepelenës dhe hyrjes së kalasë së Tepelenës"

	Nr
	Pronari
	Zona kadastrale
	Nr.  Pasurisë
	Sipërfaqja
	Çmimi
	Vlera
	Shënime

	
	
	
	
	Truall
	Ndërtim
	Truall
	Ndërtim
	Truall 
	Ndërtim
	

	
	Emri
	Mbiemri
	
	
	m2
	m2
	lekë
	lekë
	lekë
	lekë
	

	1
	Kozeta 
	Zemani
	3574
	10/115
	136.2
	 
	797
	 
	108551.4
	4590895.4
	Konfirmuar nga ZVRPP

	2
	Osmen
	Isaraj
	3574
	10/128
	149.8
	 
	797
	 
	119390.6
	1824425
	Konfirmuar nga ZVRPP

	3
	Fatime 
	Jaupi
	3574
	10/111
	380
	 
	797
	 
	302860
	 
	Konfirmuar nga ZVRPP

	4
	Hasan 
	Bushi
	3574
	10/127
	390
	 
	797
	 
	310830
	 
	Konfirmuar nga ZVRPP

	5
	Vasillaq 
	Xhelo
	3574
	 
	132
	 
	797
	 
	105204
	 
	Saktesim dokumentacioni

	 
	Shuma 
	 
	 
	 
	1188
	 
	 
	 
	  946,836 
	     6,415,320.4 
	 

	 
	 
	 
	 
	 
	 
	 
	VLERA TOTALE
	   7,362,156.4 lekë
	




